इससे एक तीर से कई शिकार हो जाएंगे. अनिल मिश्रा के पुराने दुश्‍मन माने जाने वाले रतन सिंह के खिलाफ कोई भी कार्रवाई होती है तो अनिल मिश्रा एंड कंपनी मजबूत होगी, अनूप कर्णवाल के खिलाफ कोई कार्रवाई की जाती है तो आनंद सिंह एंड कंपनी मजबूत होगी. आलोक राय के आगे नाथ ना पीछे पगहा है तो माना जा रहा है कि बेचारे सबसे निरीह बकरा वो ही हैं, उनकी ही बलि ली जाएगी. बाकी दो का तबादला करके मामले को सलटाए जाने की खबरें आ रही हैं. पर जिस तरह मामला प्रधान संपादक तक पहुंचा है तो सब कुछ इतना आसान भी नहीं है. कहा जा रहा है कि बनारस में पले-बढ़े शशि शेखर यहां की रग-रग से वाकिफ हैं इसलिए इसबार अनिल मिश्रा एंड कंपनी को झटका लग सकता है. हालांकि संपादक अनिल भास्‍कर उनको बचाने की पूरी कोशिश में लगे हुए हैं.